Diari Oficial de la Generalitat Valenciana


Sumari del DOGV 9133, del 22-07-2021 (2021/7733)

RESOLUCIÓ de 12 de juliol de 2021, de la Direcció General de LABORA-Servei Valencià d'Ocupació i Formació, per la qual es declara inhàbil el mes d'agost de 2021, als efectes assenyalats en aquesta resolució.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9133

Data del DOGV
:   22-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7733


Data del document
:   12-07-2021

Organisme emissor
:   Labora, Servici Valencià d'Ocupació i Formació

Tipus de document
:   Resolució

RESOLUCIÓ de 12 de juliol de 2021, de la Direcció General de LABORA-Servei Valencià d'Ocupació i Formació, per la qual es declara inhàbil el mes d'agost de 2021, als efectes assenyalats en aquesta resolució. [2021/7733]  
El desenvolupament del procediment en concurrència competitiva convocat per aquest organisme en Resolució de 30 de desembre de 2020, de la Direcció General de LABORA- Servei Valencià d'Ocupació i Formació, per la qual s'aprova la convocatòria del programa mixt d'ocupació-formació Tallers d'Ocupació, amb càrrec a l'exercici pressupostari 2021, en aplicació de l'Ordre 6/2020, de 7 de desembre, de la Conselleria d'Economia Sostenible, Sectors Productius, Comerç i Treball, exigeix el compliment de determinats terminis en concordança amb el que s'estableix en l'Ordre 6/2020 i en la mateixa resolució de convocatòria.  
Concretament, el punt catorzé de la resolució estableix que «els tallers hauran d'iniciar-se en el termini de dos mesos des de la notificació de la resolució de concessió i en tot cas abans del 31 de desembre de 2021, i finalitzar d'acord amb la duració del projecte establida en el punt tercer d'aquesta resolució.»  
A la vista de les dificultats que comporta el compliment del referit termini durant el mes d'agost i fent ús de les competències conferides a la Direcció General de LABORA Servei Valencià d'Ocupació i Formació en la disposició final primera de l'Ordre 6/2020, aquesta direcció general resol declarar inhàbil aquest mes a efectes exclusivament del còmput del termini de dos mesos per a l'inici dels tallers d'ocupació que es recull en el paràgraf primer del punt catorzé de l'esmentada Resolució de 30 de desembre de 2020.   
Contra el present acte, que esgota la via administrativa, podrà interposar-se un recurs potestatiu de reposició davant aquest mateix òrgan en el termini d'un mes a partir de l'endemà de la publicació de la present resolució, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos un recurs contenciós administratiu davant el jutjat contenciós administratiu competent, de conformitat amb el que s'estableix en l'article 8, apartat 3, així com en l'article 46, apartat 1, tots dos de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar qualsevol altre recurs que estime pertinent.  
  
  
València, 12 de juliol 2021.- El director general de LABORA. Servei Valencià d'Ocupació i Formació: Enric Nomdedéu Biosca.